Oficiālais Vēstnesis L 028 , 01/02/1977 Lpp. 0035 - 0036

Speciālizdevums somu valodā: Nodaļa 3 Sējums 8 Lpp. 0073

Speciālizdevums grieķu valodā Nodaļa 03 Sējums 17 Lpp. 0078

Speciālizdevums zviedru valodā: Nodaļa 3 Sējums 8 Lpp. 0073

Speciālizdevums spāņu valodā: Nodaļa 03 Sējums 11 Lpp. 0191

Speciālizdevums portugāļu valodā Nodaļa 03 Sējums 11 Lpp. 0191



Komisijas Regula (EEK) Nr. 209/77 (1977. gada 31. janvāris), ar ko groza Regulu (EEK) Nr. 776/73 par līgumu reģistrēšanu un ar apiņiem saistītas informācijas sniegšanu EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju [1], kas grozīta ar Pievienošanās aktu [2], un jo īpaši tās 6. panta 5. punktu un 18. pantu, tā kā Komisijas 1973. gada 20. marta Regulā (EEK) Nr. 776/73 par līgumu reģistrēšanu un ar apiņiem saistītas informācijas sniegšanu [3] ir uzskaitīts, kāda informācija dalībvalstīm jāsniedz Komisijai sakarā ar Regulas (EEK) Nr. 1696/71 11. pantā minētā gada ziņojuma sagatavošanu; tā kā šī informācija īpaši skar apiņu audzētāju ieņēmumus; tā kā, atšķiroties dažādu reģionu tirgus struktūrai, būtu jāprecizē, kādus faktorus ņemt par pamatu, aprēķinot ieņēmumus, un kurā stadijā veikt šos aprēķinus, lai visu dalībvalstu sniegtā informācija būtu salīdzināma; tā kā šajā regulā paredzētie pasākumi ir saskaņā ar Apiņu pārvaldības komitejas sniegto atzinumu, IR PIEŅĒMUSI ŠO REGULU. 1. pants Ar šo groza Regulas (EEK) Nr. 776/73 4. pantu un tas lasāms šādi: "Visas dalībvalstis vēlākais līdz katra gada 31. martam paziņo Komisijai šādu informāciju. 1. Par katru atzītu ražošanas reģionu un katru šķirni: a) attiecībā uz pašreizējā kalendārā gada ražu un katru nākamo ražu: - par kādu apiņu daudzumu iepriekš noslēgti līgumi, - vidējo cenu par 50 kg; b) attiecībā uz piegādēm, kas veiktas no iepriekšējā kalendārā gada ražas, turklāt atsevišķi nodalot līgumus, kas noslēgti iepriekš, un citādi noslēgtos līgumus: - piegādāto apiņu daudzumu, - vidējo cenu par 50 kg; c) attiecībā uz tirdzniecības posmu, kurā noteiktas vidējās cenas. 2. Par visām iepriekšējā kalendārā gada piegādēm: a) apiņu sākotnējās sagatavošanas (pirmā žāvēšana un pirmā iesaiņošana) izmaksas, kas radušās ražotāju saimniecībās (uz 50 kg); b) apiņu otrējās sagatavošanas (apsmidzināšana ar sēru, galīgā žāvēšana, galīgā iepakošana, marķēšana) izmaksas uz 50 kg; c) apiņu rogu uzglabāšanas vidējās izmaksas, kas radušās saskaņā ar Regulas (EEK) Nr. 1696/71 7. panta 3. punktu atzīto vai neatzīto ražotāju grupu ražotājiem, kā arī tirgotājiem (uz 50 kg); d) tirdzniecības vidējās izmaksas, kas radušās ražotāju grupām (uz 50 kg). 3. Ja apiņu sagatavošanu veic vienā darbībā, attiecīgās dalībvalstis var paziņot tikai vienu skaitli attiecībā uz 2. punkta a) un b) apakšpunktā minētajām izmaksām. 4. Par laikposmu no 1. septembra līdz 31. augustam, atsevišķi nodalot tirdzniecību Kopienas iekšienē un tirdzniecību ar trešām valstīm, daudzumu un cenu, ieskaitot piegādi līdz robežai (uz 100 kg): a) importa: - 12.06 apiņu rogu un miltu, - 13.03 A VI apiņu ekstrakta; b) eksporta: - 12.06 apiņu rogu un miltu, - 13.03 A VI apiņu ekstrakta." 2. pants Ar šo Regulas (EEK) Nr. 776/73 6. panta pirmo teikumu papildina šādi: "atsevišķi nodalot platības pirmajā ražošanas gadā, otrajā ražošanas gadā un pārējās platības." 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1977. gada 31. janvārī Komisijas vārdā — priekšsēdētāja vietnieks Finn Gundelach [1] OV L 175, 4.8.1971., 1. lpp. [2] OV L 73, 27.3.1972., 14. lpp. [3] OV L 74, 22.3.1973., 14. lpp. --------------------------------------------------